Ambasada Sjedinjenih Američkih Država u Berlinu
Ambasada Sjedinjenih Američkih Država u Berlinu je diplomatsko predstavništvo Sjedinjenih Američkih Država u Saveznoj Republici Njemačkoj. Počela je s diplomatskim aktivnostima 1797. godine imenovanjem Džona Kvinsija Adamsa u Berlin, tadašnji glavni grad Pruske. Nije bilo stalne zgrade za ambasadu sve do 1930. godine, kupovinom Blücher palate. Tokom učešća SAD u Drugom svjetskom ratu, ambasada je prestala sa radom. Tokom Hladnog rata, Sjedinjene Države su imale dvije ambasade: jednu u Bonnu, glavnom gradu Zapadne Njemačke, i jednu u Istočnom Berlinu, glavnom gradu Istočne Njemačke. Godine 1999. diplomatske aktivnosti ambasade u potpunosti su prebačene u Berlin i trenutno se nalazi na Pariser Platzu.